Studieordning for

kandidatuddannelsen i Farmaci ved Syddanske Universitet

Kandidatuddannelsen i Farmaci udbydes i samarbejde mellem Det Sundhedsvidenskabelige Fakultet og Det Naturvidenskabelige Fakultet.

Uddannelsen hører under Studienævnet for Farmaci.

Kandidatuddannelsen i Farmaci udbydes i henhold til følgende bekendtgørelser:

Uddannelsesbekendtgørelsen: Kandidatuddannelsen i Farmaci er tilrettelagt i henhold til lovbekendtgørelse nr. 814 af 29. juni 2010 om bachelor- og kandidatuddannelser ved universiteterne.

Karakterbekendtgørelsen: Bekendtgørelse nr. 250 af 15. marts 2007 om karakterskala og anden bedømmelse ved universitetsuddannelser.

Eksamensbekendtgørelsen: Bekendtgørelse nr. 857 af 1. juli 2010 om eksamen og censur ved universitetsuddannelser.

Adgangsbekendtgørelsen: Bekendtgørelse nr. 181 af 23. februar 2010 om adgang mv. ved bachelor- og kandidatuddannelser ved universiteterne.

Øvrige rammebestemmelser:

Bestemmelserne i denne studieordning sikrer desuden at kandidatuddannelsen i Farmaci er i overensstemmelse med:

EU-bekendtgørelse om anerkendelse af erhvervsmæssige kvalifikationer BEK nr. 1174 af 10/10/2007

Bekendtgørelse om apoteker og apotekspersonale BEK nr. 1215 af 07/12/2005

Bekendtgørelse af lov om apoteksvirksomhed LBK nr. 855 af 04/08/2008

Godkendt af dekan for Det Naturvidenskabelige Fakultet og dekan for Det Sundhedsvidenskabelige Fakultet den 9. september 2010.

**Seneste revision: januar 2011**

**Opgørelse over ændringer placeres bagerst i studieordningen.**

**Indholdsfortegnelse**

Kapitel 1: Uddannelsens formål og kompetenceprofil (formål, kompetencer og adgangsforhold)

Kapitel 2: Uddannelsens struktur og regler (normering, opbygning, internationalisering)

Kapitel 3: Undervisningens tilrettelæggelse (kursusbeskrivelser, valgfag, projektorienteret forløb, kurser med deltager begrænsning, undervisningstilmelding, kandidatspeciale, studieophold, gennemførsel, maksimal indskrivningstid, studieaktivitet)

Kapitel 4: Generelle eksamensbestemmelser (censurformer, bedømmelse, målbeskrivelser, eksamensforsøg, omprøve, sygeeksamen, særlige prøvevilkår, eksamenssnyd, klage over eksamen)

Kapitel 5: Øvrige bestemmelser (merit, udskrivning af studiet, orlov, ikrafttræden, klageret)

**Kapitel 1: Uddannelsens formål og kompetenceprofil**

**§ 1 Formål**

Den farmaceutiske uddannelse under Det Naturvidenskabelige Fakultet og Sundhedsvidenskabelige Fakultet på Syddansk Universitet, er en forskningsbaseret heltidsuddannelsen, der kvalificerer den studerende til selvstændigt at varetage erhvervsfunktioner på baggrund af kundskaber og metodiske færdigheder inden for fagområdet Farmaci. Den farmaceutiske uddannelse beskæftiger sig med den videnskab, der er rettet mod forståelse og løsning af farmaceutiske og kemisk-biologiske problemstillinger, og som anvendes i udviklingen af nye lægemidler.

**stk. 1**Formålet medKandidatuddannelsen er, at

1. varetage selvstændige farmaceutiske erhvervsfunktioner på apotek samt i den primære- og sekundære sundhedssektor, og forestå produktion og kvalitetssikring af lægemidler
2. give den studerende den faglige viden og de teoretiske og metodiske kvalifikationer, så den studerende bliver i stand til selvstændigt at identificere, formulere og løse komplekse problemstillinger inden for fagområdets relevante bestanddele,
3. arbejde på det private og offentlige arbejdsmarked som særlig lægemiddelsagkyndig,
4. reflektere over etiske og samfundsmæssige problemstillinger i sundhedsvæsenet, især indenfor lægemiddelområdet.

**stk. 2** Dimittender, der har gennemført kandidatuddannelsen efter reglerne i denne studieordning, er berettigede til at anvende betegnelsen cand.pharm. (candidatus/candidata pharmaciae) (farmaceut). På engelsk: Master of Science in Pharmacy. jf. Uddannelsesbekendtgørelsen Bilag 1 5.5.

**§ 2 Kompetencer og læringsudbytte**

Læringsudbyttet for farmaceut uddannelsen beskrives i henhold til ”*Kvalitetsrammen for videregående uddannelser*” for Det Naturvidenskabelige Fakultet og Det Sundhedsvidenskabelige Fakultet via tre overordnede kategorier:

* **Viden**Denne kategori er specifikt relateret til den enkelte uddannelse eller det enkelte fag og dækker forståelses- og refleksionsniveauet inden for et fagområde i relation til områdets begreber, teorier, metoder eller videnskabelige problemstillinger.
* **Færdigheder**

Denne kategori er rettet eksplicit mod varetagelsen af praktiske færdigheder, professionel etik og ansvarlighed.

* **Kompetencer**Kategorien omhandler dimittendernes personlige og selvstændige anvendelse af viden og færdigheder. Disse kompetencer er almene kompetencer, der ikke er snævert koblet til den enkelte uddannelse eller det enkelte fag og dækker f.eks. evne til analyse og abstrakt tænkning, en vidensøgende indstilling, evne til at indgå i fagligt og tværfagligt samarbejde, kommunikative færdigheder og evne til at tilegne sig ny viden og strukturere egen læring.

**stk. 2**En kandidat i Farmaci har akademisk funderet kendskab til og indsigt i sit fags metoder og videnskabelige grundlag. For begge profiler gælder, at kandidaten ved afsluttet uddannelse besidder:

Dimittender med en kandidat i Farmaci besidder en akademisk viden og forståelse:

1. om de vigtigste sygdomsmekanismer på cellulært, subcellulært og molekylært niveau med henblik på at kunne forklare, hvorledes sygdomme og sygdomskomplekser præsenterer sig på makroskopisk patologisk og klinisk niveau.
2. om patofysiologiske mekanismer, som kan påvirkes af lægemidler og kendskab til lægemidlers virkningsmekanismer på cellulært niveau og på organniveau.
3. af udviklingsprocessen for nye lægemidler fra medicinalkemisk screening, over udviklingsprocessens fire faser til den endelige regulatoriske registrering og markedsføring.
4. af rationel farmakoterapi ved de almindeligste sygdomme, herunder kendskab til præparatvalg, dosering, vigtige bivirkninger, lægemiddelinteraktioner og toksiske virkninger samt terapistyring ved de almindeligste sygdomme.
5. om avancerede lægemiddelformer, herunder kendskab til specifikke fordele og ulempe samt brugsvejledning.
6. indsigt i lægemiddelmarkedets særlige karakteristika, herunder behovet for regulering af lægemiddelmarkedet, virkninger af og udformning af medicintilskud og patentrettigheder
7. samt kan forholde sig kritisk og diskutere komplekse professionelle og videnskabelige problemstillinger indenfor det farmaceutiske område

De konkrete færdigheder, der erhvervesmed en kandidatgrad i Farmaci er evnen til at:

1. undersøge konkrete farmaceutiske fænomener teoretisk og/eller eksperimentelt
2. anvende det farmaceutiske fagområdes videnskabelige teorier og metoder
3. kombinere de naturvidenskabelige fagdiscipliner med de mere anvendelsesorienterede medicinske discipliner, specifikt med henblik på løsning af farmaceutiske problemstillinger og udvikling af nye lægemidler
4. tilegne sig ny viden på en effektiv og selvstændig måde og demonstrere at kunne anvende denne viden reflekterende og forholde sig kritisk til egne og andres forskningsresultater.
5. formidle forskningsbaseret viden og diskutere professionelle og videnskabelige problemstillinger med både sundhedsprofessionelle og lægemiddelbrugere

De konkrete kompetencer, der erhvervesmed en kandidatgrad i Farmaci er evnen til at:

1. varetage selvstændige farmaceutiske erhvervsfunktioner på apotek samt i den primære og sekundære sundhedssektor
2. lede komplekse projekter og bidrage med nye løsningsmodeller på uforudsete problemstillinger
3. igangsætte og indgå i tværfagligt samarbejde på sundheds- og lægemiddelområdet
4. tage ansvar for egen og andre medarbejderes faglig og professionel udvikling

Studerende skal på kandidatuddannelsen vælge mellem to profiler: Klinisk farmaci eller Teknologisk farmaci.

En kandidat med profil i Klinisk farmaci har udover det i nævnte:

1. særlig viden om evidensbaseret lægemiddelanvendelse
2. viden om human patofysiologi og rationel farmakoterapi indenfor særlige patientgrupper
3. kan anvende kliniske forskningsmetoder og biostatistik

En kandidat med profil i Teknologisk farmaci har udover det i nævnte:

1. særlig viden om drug transport and delivery (betydningen af forskellige lægemiddelformer for absorbtion, distribution, metabolisme og udskillelse)
2. viden om eksperimentelle metoder og forsøgsplanlægning inden formulerings- og processudvikling
3. kompetencer indenfor produktion, kvalitessikring og håndtering af særlige lægemidler, herunder avancerede sterile lægemidler

**§ 3 Adgang til kandidatuddannelsen**

Adgang til kandidatuddannelsen i farmaci forudsætter viden, kundskaber og færdigheder inden for det natur- og sundhedsvidenskabelige område, svarende til det som erhverves på en bacheloruddannelse i farmaci. (adgangsbekendtgørelse §14)

**stk. 2** Studerende, der har bestået bacheloruddannelsen i farmaci ved Syddansk Universitet, har ret til at fortsætte på kandidatuddannelsen i farmaci på Syddansk Universitet i direkte forlængelse af den afsluttede bacheloruddannelse.

**stk. 3** Ansøgere til kandidatuddannelsen i farmaci med en anden bacheloruddannelse vil blive individuelt vurderet. Såfremt der er flere ansøgere end ledige studiepladser vil udvælgelse finde sted på baggrund af karaktergennemsnit på bacheloruddannelsen

**stk. 4** Universitetet har mulighed for at dispensere for indgangskravet om en bestået bacheloruddannelse, såfremt der foreligger særlige forhold.

**Kapitel 2: Uddannelsens struktur og regler**

**§ 4 Uddannelsens normering**

Omfanget af universitets kurser opgøres i ECTS (European Credit Transfer and Accumulation System), hvor60 ECTS svarer til 1 års heltidsstudier.

**stk. 3** Kandidatuddannelsen er normeret til 120 ECTS-point.

**§ 5 Kandidatuddannelsens faglige sammensætning**

Kandidatuddannelsen i Farmaci opbygges i henhold til Kapitel 5 i Uddannelsesbekendtgørelsen af følgende elementer:

1. Konstituerende fagelementer for uddannelsens faglige kompetence og identitet, herunder støttefag svarende til 35 ECTS, samt Studieophold 30 ECTS
2. Valgfag på 25 ECTS som udgør enten profilen i Teknologisk Farmaci eller Klinisk Farmaci.
3. Kandidatspeciale 30 ECTS

**stk. 2** Kandidatuddannelsen i Farmaci består af følgende konstituerende fagelementer for uddannelsens særlige faglige kompetence og identitet:

Klinisk farmakologi 5 ECTS

Human Patofysiologi A 10 ECTS

Rationel farmakoterapi A 10 ECTS

Lægemiddeludvikling og regulatorisk farmaci 5 ECTS

Avancerede lægemiddelformer 5 ECTS

Studieophold på apotek og sygehusapotek 30 ECTS

**Konstituerende fagelementer i alt 65 ECTS**

Valgfag Klinisk Farmaci:

Rationel farmakoterapi B 5 ECTS

Human Patofysiologi B 5 ECTS

Biostatistik 5 ECTS

Evidensbaseret lægemiddelanvendelse og sundhedsøkonomi 10 ECTS

**Modul profil i alt 25 ECTS**

Valgfag Teknologisk Farmaci:

Drug Transport & Delivery 5 ECTS

Avancerede sterile lægemidler 5 ECTS

Eksperimentelle metoder i teknologisk farmaci 15 ECTS

**Modul profil i alt 25 ECTS**

**Kandidatspeciale..............................................................................................................30 ECTS**

**Kandidatuddannelsen i alt** **120 ECTS**

**stk. 3** Anbefalet studieforløb for kandidatuddannelsen med profil i Klinisk Farmaci:

|  |  |
| --- | --- |
| 2.4 | KandidatspecialeEkstern censur – 7 trin |
| 2.3 |
| 2.2 | Studieophold på apotek og sygehusapotekIntern censur – bestået/ikkebestået |
| 2.1 |

|  |  |  |
| --- | --- | --- |
| 1.4 | Rationel farmakoterapi BIntern censur – 7 trin | Evidensbaseret lægemiddelanvendelse og sundhedsøkonomi Intern censur – 7 trin |
| 1.3 | Rationel farmakoterapi AEkstern censur – 7 trin | Human patofysiologi BEkstern censur – 7 trin | Lægemiddeludvikling og regulatorisk farmaci Intern censur – bestået/ikkebestået |
| 1.2 | Human patofysiologi AEkstern censur – 7 trin | BiostatistikIntern censur – 7 trin |
| 1.1 | Klinisk farmakologiEkstern censur – 7 trin | Avancerede lægemiddelformerIntern censur – bestået/ikkebestået |

Anbefalet studieforløb for kandidatuddannelsen med profil i Teknologisk Farmaci:

|  |  |
| --- | --- |
| 2.4 | KandidatspecialeEkstern censur – 7 trin |
| 2.3 |
| 2.2 | Eksperimentelle metoder i teknologisk farmaci Intern censur – 7 trin |
| 2.1 | Studieophold på apotek og sygehusapotekIntern censur – bestået/ikkebestået |

|  |  |
| --- | --- |
| 1.4 | Studieophold på apotek og sygehusapotekIntern censur – bestået/ikkebestået |
| 1.3 | Rationel farmakoterapi AEkstern censur – 7 trin | Avancerede sterile lægemidler Intern censur – 7 trin | Lægemiddeludvikling og regulatorisk farmaci Intern censur – bestået/ikkebestået |
| 1.2 | Human patofysiologi AEkstern censur – 7 trin | Drug Transport & DeliveryIntern censur – bestået/ikkebestået |
| 1.1 | Klinisk farmakologiEkstern censur – 7 trin | Avancerede lægemiddelformerIntern censur – bestået/ikkebestået |

**§ 6 Internationalisering**

På farmaceut uddannelsen tilstræbes det, at undervisningen foregår på dansk. Der lægges imidlertid vægt på, at alle fag også anvender engelsksproget litteratur, så den grundlæggende fagterminologi også indlæres på engelsk.

**stk. 2** Uddannelsen kan inden for den normerede studietid indeholde et udlandsophold i tilknytning til SDU’s partneruniversiteter i udlandet.

**stk. 3** Den studerende kan vælge, at kandidatspecialet skrives og bedømmes på engelsk.

**stk. 4** Studienævnet kan forhåndsgodkende, at uddannelseselementer fra en udenlandsk uddannelse på samme niveau, træder i stedet for obligatoriske uddannelseselementer i uddannelsen ved Syddansk Universitet.

**stk. 5** Studienævnet kan forhåndsgodkende, at uddannelseselementer fra en udenlandsk uddannelse på samme niveau, indtræder som valgfri uddannelseselementer i kandidatuddannelsen ved Syddansk Universitet.

**Kapitel 3 Undervisningens tilrettelæggelse**

**§ 7 Kursusbeskrivelser**

Kursusbeskrivelserne er den del af studieordningen, der beskriver det enkelte fagelement.

**stk. 2** De til enhver tid godkendte kursusbeskrivelser kan ses i læseplanen på hjemmesiden for farmaceut-uddannelsen.

**stk. 3**De til en hver tid gældende kursusbeskrivelser indeholder oplysning om:

Fagelementets danske og engelske titel

Ansvarligt institut

Omfang i ECTS-point

Indgangskrav

Målsætning

Emneoversigt

Målbeskrivelse

Evaluering

Undervisningsform

Tidsmæssig placering

**§ 8 Valgfag**

Det Naturvidenskabelige Fakultet og Det Sundhedsvidenskabelige Fakultet udbyder hvert år et antal fagelementer som valgfag på kandidatuddannelsen i farmaci. Det gældende udbud vil fremgå på hjemmesiden for farmaceut-uddannelsen..

**stk. 2** Til de udbudte faglige profiler knytter sig bestemte valgfag jvf. § 5 stk. 2

**§ 9 Projektorienterede forløb**

Kandidatuddannelsen kan inden for den normerede studietid indeholde projektorienterede forløb, eventuelt i tilknytning til områder uden for universiteter i Danmark eller i udlandet. I forhold til mere traditionelle studieformer sigter projektorienterede forløb mod at de studerende skal tilegne sig en viden, der går på tværs af fag og fagområder samt ikke mindst at udvikle den enkelte studerendes samarbejds- og formidlingsevner. Desuden handler projektarbejdet om, at de studerende skal lære at angribe en større arbejdsopgave på en effektiv og konstruktiv måde i samarbejde med andre studerende.

**stk. 2** Projektorienterede forløb skal godkendes af studienævnet.

**§ 10 Kurser med deltagerbegrænsning**

Enkelte kurser, der udbydes af Det Naturvidenskabelige Fakultet og Det Sundhedsvidenskabelige Fakultet har deltagerbegrænsning. Hvis der er flere tilmeldte til et kursus, end begrænsningen angiver, prioriteres de rettidigt tilmeldte efter nedenstående principper:

1. Hvis kurset er obligatorisk, er den studerende sikret en plads.
2. For studerende, hvor kurset er valgfrit, vil den studerende, der mangler færrest point i at afslutte uddannelsen, have højeste prioritet.
3. Lodtrækning blandt pointmæssigt ligestillede.
4. Eksterne studerende

**stk. 2** Fakulteterne forestår prioriteringen, og der oprettes en venteliste. Studerende, der ikke optages på kurset, men kommer på venteliste, får besked fra fakultetet. Ventelisten overføres ikke til det efterfølgende år.

**stk. 3** Forudsætningen for at beholde pladsen på kurset er personligt fremmøde første kursusdag eller på anden måde underretning til underviseren. Ved manglende fremmøde eller underretning i øvrigt optages kursuspladsen af studerende fra ventelisten, i den rækkefølge ventelisten angiver.

**§ 11 Undervisningstilmelding**

Der gennemføres to gange årligt tilmelding til undervisningen i kurserne udbudt på henholdsvis 1./ 2. kvartal og 3./ 4. kvartal. De nærmere frister for tilmelding kan ses på uddannelsens hjemmeside.

**stk. 2** Det påhviler den enkelte studerende at tilmelde sig undervisningen via [www.student.sdu.dk](http://www.student.sdu.dk) inden for den fastsatte tidsfrist. Tilmelding til undervisningen giver adgang til kursets side i e-learn.sdu.dk.

**stk. 3** En undervisningstilmelding er lig med en eksamenstilmelding, jf. § 14 i Eksamensbekendtgørelsen.

**stk. 4** Ved elektronisk tilmelding er den studerende selv ansvarlig for at sikre sig kvittering på at tilmelding har fundet sted.

**§ 12 Kandidatspeciale**

Kandidatspecialet er placeret på uddannelsens femte år og har et omfang af 30 ECTS. Kandidatspecialet skal demonstrere den studerendes evne til på kvalificeret vis at formulere, analysere og bearbejde problemstillinger inden for et afgrænset fagligt emne, der afspejler hovedvægten i uddannelsen. Studienævnet godkender en kandidatspecialkontrakt og fastsætter samtidig en afleveringsfrist for projektet.

**stk. 2** Den studerende fastsætter i samarbejde med vejleder en dato for påbegyndelse af kandidatspecialet. Afleveringsfristen skal være senest 6 måneder fra startfristen.

**stk. 3** Projektet kan tidligst påbegyndes, når de konstituerende fagelementer, tilvalgsfag og studieophold er bestået. Kandidatspecialet afslutter uddannelsen.

**stk. 4** Kandidatspecialet udarbejdes individuelt eller af højst to studerende i fællesskab efter aftale med vejleder Ved den mundtlige eksamination af kandidatspecialet skal den enkelte studerende eksamineres, så det sikres, at en individuel bedømmelse finder sted.

**stk. 5** Kandidatspecialet skal inkludere et resumé over rapportens indhold. Såfremt rapporten er skrevet på dansk udfærdiges resuméet på engelsk. Såfremt rapporten er skrevet på engelsk, udfærdiges resuméet på dansk.

**stk. 6** Kandidatspecialet afsluttes med en skriftlig rapport, og en mundtlig eksamination. Projektet bedømmes med karakter efter 7-trinsskalaen og ekstern censur.

**stk. 7**Målbeskrivelse for kandidatspecialet:

En studerende, der har afsluttet kandidatspecialet kan:

* Selvstændigt formulere en klar videnskabelig problemstilling og planlægge eksperimentel og/eller teoretisk videns indsamling
* Analysere og anvende opnået forskningsrelateret viden
* Forklare de anvendte videnskabelige teorier og modeller og
* Kritisk vurdere og tage stilling til benyttede kilder og dokumentere disse ved hjælp af referencer, noter og bibliografi.
* systematisere egne data og resultater samt udvælge og prioritere materialet i forhold til hvad som er væsentlige for emnet
* Strukturere og styre afviklingen af et projekt og generere et udbytte, som står mål med den anvendte tid
* Formidle egen og eksisterende viden i et præcist og forståeligt sprog og
* Ved mundtligt præsentation fremlægge, diskutere og argumentere på et holdbart videnskabeligt grundlag

**stk. 8** Der skal ved fastlæggelse af karakteren foretages en samlet vurdering af rapport og mundtligt eksamination, hvor formuleringsevnen og evnen til at stave indgår i vurderingen. Bedømmelsen af rapporten angår primært det faglige indhold. Den studerendes stave- og formuleringsevne indgår med begrænset vægt, medmindre der er tale om ganske omfattende markante afvigelser fra en normal faglig sprogbrug. Relevant dokumenteret funktionsnedsættelse kan gøre, at der dispenseres fra denne bestemmelse.

**stk. 9**Afleveringsfristen i kandidatspecialkontrakten er bindende og en overskridelse vil betyde, at

projektet betragtes som ikke bestået, og den studerende må lave et nyt projekt.

**stk. 10**Et nyt projekt defineres som en ny projektbeskrivelse med ny titel.

**stk. 11** Den studerende kan dog snarrest muligt inden afleveringsfristen søge studienævnet om udsættelse af afleveringsfristen, såfremt dette er begrundet i usædvanlige forhold. Usædvanlige forhold kan f. eks være: sygdom, dødsfald eller anden force majeure. Ansøgningen skal inden fremsendelse til studienævnet godkendes af institutlederen efter indstilling fra den hovedansvarlige vejleder.

**§ 13 Studieophold på apotek og sygehusapotek**

Kandidatuddannelsen i farmaci indeholder et obligatorisk studieophold på et apotek og sygehusapotek. Studieopholdet skal give den studerende indsigt i og forståelse for apotekets og farmaceutens rolle og placering i den primære og sekundære sundhedssektor. Studieopholdet er en forudsætning for efter endt uddannelse at kunne fungere som farmaceut på apotek og sygehusapotek.

**stk. 2** Studieopholdet består af et sammenhængende forløb på 6 måneder på apotek og sygehusapotek. Opholdet tilrettelægges som praktik og der i overvejende grad svarer til en fuldtidsstilling jf. EU-bekendtgørelse om anerkendelse af erhvervsmæssige kvalifikationer.

**stk. 3** Studieopholdet tidsmæssige placering er ved et normalt studieforløb:

* Profil i Teknologisk Farmaci: April – september
* Profil i Klinisk Farmaci: Juli – december

**stk. 4** Studieopholdet tildeles efter ansøgning og herefter lodtrækning jævnfør universitets gældende regler.

**stk. 5** Studieopholdet kan tidligst påbegyndes når fagene Klinisk Farmakologi og Avancerede Lægemiddelformer er bestået og fagene Human Patofysiologi A og Rationel Farmakoterapi A er fulgt, d.v.s at man har været undervisningstilmeldt- og eksamenstilmeldt og har aflagt prøve i disciplinen, eller været sygemeldt på eksamensdagen.

**stk. 6** Evaluering: Intern Prøve, der bedømmes bestået/ikke bestået.

**§ 14 Gennemførsel**

Uddannelsen er gennemført, når den studerede har gennemført alle nedenstående punkter:

1. karakteren 02 eller derover i alle prøver, som bedømmes efter 7-trinsskalaen
2. bedømmelsen bestået i alle prøver, som bedømmes med bestået/ikke bestået
3. bedømmelsen godkendt i alle prøver, der bedømmes med godkendt/ikke godkendt og
4. godkendelse af alle prøver, der godkendes ved undervisningsdeltagelse

**§ 15 Maksimal indskrivningstid**

Studerende skal senest have afsluttet kandidatuddannelsen 4 år efter, at den er påbegyndt jf. Uddannelsesbekendtgørelsen § 5 stk. 2.

**stk. 2** Såfremt uddannelsen ikke er afsluttet inden for tidsfristen, udmeldes den studerende og henvises til fornyet ansøgning om optagelse enten via Den Koordinerede Tilmelding eller via Adgangsbekendtgørelsen § 40 om administrativ indskrivning.

**stk. 3** Orlovsperioder medregnes ikke i perioden efter stk. 1 og 2.

**stk. 4** Universitetet kan dispensere herfor, såfremt der foreligger særlige forhold

**§ 16 Studieaktivitet**

Indskrivningen bringes til ophør, når en studerende inden for det seneste år ikke har været studieaktiv jf. Adgangsbekendtgørelsen § 36, medmindre der indgås en skriftlig aftale om andet mellem den studerende og studienævnet/studielederen.

**stk. 2** Orlovsperioder medregnes ikke i perioden efter stk. 1.

**stk. 3**Ved manglende studieaktivitet forstås, at den studerende ikke inden for det seneste år har aflagt eksamensforsøg eller bestået fagelementer i kraft af merit på i alt 30 ECTS.

**stk. 4** Inden 1. års fristen udløber, kontaktes den studerende med tilbud om vejledning og eventuelle støtteforanstaltninger med henblik på genoptagelse af studieaktiviteten.

**stk. 5**Før indskrivningen bringes til ophør, adviseres vedkommende herom med angivelse af dato for ophør af indskrivning.

**stk. 6**Hvis den studerende ikke reagerer på henvendelse efter stk. 4 og 5, eller hvis den studerende udebliver fra tilbud efter stk. 4, bringes indskrivningen til ophør.

**stk. 7**Studienævnet kan dispensere fra bestemmelserne i stk. 1-3, hvis der foreligger usædvanlige forhold. Usædvanlige forhold kan f. eks være: sygdom, dødsfald eller anden force majeure.

**stk. 8** Bestemmelserne i stk. 1 – 7 omfatter ikke indskrivning under Åben Uddannelse.

 **Kapitel 4: Generelle eksamensbestemmelser**

**§ 17 Eksamenstilmelding- og afmelding**

En tilmelding til undervisning i et kursus medfører automatisk en tilmelding til eksamen. Der henvises overordnet til SDU’s eksamensregler på hjemmesiden under eksamenskontoret.

**stk. 2** Studerende, der ikke ønsker at følge undervisningen i et kursus (fordi de for eksempel allerede har fulgt undervisningen én gang, men alligevel ønsker at deltage i den ordinære eksamen i kurset) skal aktivt tilmelde sig eksamen. Tilmeldingen foregår ved skriftlig henvendelse til eksamenskontoret. Der er mulighed for tilmelding i eksamenstilmeldingsperioden og ligeledes fastsættes særskilte tilmeldingsfrister for studerende, der ikke har været tilmeldt undervisningen. Fristerne meldes ud to gange om året.

**stk. 3** I visse tilfælde forudsætter indstilling til eksamen, at obligatoriske aktiviteter på kurset er bestået (eksamensbetingelse). Sådanne obligatoriske krav vil fremgå af evalueringsformen i den enkelte kursusbeskrivelse, der kan ses på uddannelsens hjemmeside.

**stk. 4** Deltagelse i en eksamen kan afmeldes ind til 7 dage før eksamen påbegyndes. Det påhviler den enkelte studerende at afmelde sig rettidigt. Afmelding af eksamen skal ske skriftligt (herunder via e-mail) til Eksamenskontoret senest 7 dage før eksamen.

**stk. 5** Hvis rettidig afmelding ikke foreligger, betragtes eksamen med hensyn til antal eksamensforsøg, som påbegyndt. Det gælder dog ikke hvis den studerende bliver forhindret i at deltage på grund af sygdom.

**stk. 6** Der kan ikke foretages en afmelding af en prøve (1. forsøg), der er en del af 1. årsprøven.

**stk. 7** Studerende kan ikke tilmelde sig til fornyet eksamen i et allerede bestået fagelement, dvs. hvor der er opnået bedømmelsen 02 eller derover, bestået eller godkendt.

**stk. 8** Ved elektronisk tilmelding er den studerende selv ansvarlig for at sikre sig kvittering på at eksamenstilmelding har fundet sted

**§ 18 Censurformer**

De studerendes kvalifikationer bedømmes ved eksamener. Bedømmelsen kan foretages på grundlag af:

a) afsluttende mundtlig eksamen

b) afsluttende skriftlig eksamen

c) praktiske prøver

d) en eller flere skriftlige eller mundtlige eksamener afholdt i forbindelse med undervisningen

e) en eller flere opgavebesvarelser, kursusarbejder eller rapporter afleveret til bedømmelse i forbindelse med undervisningen

f) studieophold bedømmes bestået/ikke bestået ved intern prøve(portfolie)

g) deltagelse i undervisning, øvelser, studiekredse, seminarer eller lignende

eller en kombination af to eller flere af punkterne a – g.

**stk. 2** Eksamen bedømmes enten med intern eller ekstern censur.

**stk. 3** Mindst 1/3 af uddannelsens samlede ECTS-point skal dokumenteres ved eksamener med ekstern censur. De eksternt censurerede eksamener skal dække uddannelsens væsentlige områder, herunder kandidatspeciale. Det gælder dog ikke meritoverførte prøver jf. Eksamensbekendtgørelsens §20, stk. 4.

**§ 19 Bedømmelsesform**

Ved bedømmelse af en eksamen gives enten karakter efter 7-trinsskalaen, bedømmelsen bestået/ikke bestået eller bedømmelsen godkendt/ikke godkendt. For at en karaktergivende eksamen er bestået, skal den mindst være vurderet til karakteren 02.

**stk. 2** Karakter efter 7-trinsskalaen skal anvendes ved bedømmelse af mindst 2/3 af ECTS-point på uddannelsen samt ved bedømmelse af kandidatspeciale. Det gælder dog ikke meritoverførte prøver jf. Eksamensbekendtgørelsens §23, stk. 2.

**§ 20 Målbeskrivelser**

I henhold til § 9 i Karakterbekendtgørelsen skal der for de enkelte kurser/fagelementer, der afsluttes med en prøve, fastsættes præcise målbeskrivelser og kriterier for vurdering af målopfyldelsen. Målbeskrivelsen for det enkelte kursus svarer til, at den studerende får karakteren 12, hvis målene opfyldes på bedste vis.

**stk. 2** Målbeskrivelserne fremgår af de enkelte kursusbeskrivelser.

**§ 21 Eksamensforsøg**

Studerende har højst 3 eksamensforsøg til at bestå en prøve.

**stk. 2** Studienævnet kan, hvis det findes begrundet i usædvanlige forhold, tillade yderligere forsøg jf. Eksamensbekendtgørelsen § 13. Usædvanlige forhold kan f. eks være: sygdom, dødsfald eller anden force majeure.

**stk. 3** Hvis en studerende udebliver fra en eksamen, hvor der foreligger en tilmelding, tæller det som et eksamensforsøg. Udeblivelsen medfører, at den studerende ikke kan deltage i den efterfølgende omprøve. Det gælder dog ikke hvis den studerende bliver forhindret i at deltage på grund af sygdom.

**§ 22 Omprøve**

Der afholdes som hovedregel ordinære eksamener i tilknytning til undervisningens afslutning. Den nøjagtige placering af eksamener vil fremgå af eksamensplanen, som kan ses på uddannelsens hjemmeside.

**stk. 2** Omprøve afholdes for de studerende, der ikke har bestået ved den foregående ordinære eksamen. Omprøven tager dermed udgangspunkt i, at den studerende har fulgt undervisningen i kurset. Det er således en forudsætning for at deltage i omprøve, at man har aflagt et forsøg ved den ordinære eksamen.

**Stk 3**. Studerende, der har deltaget i en ordinær prøve uden at bestå denne, skal have mulighed for at gå til omprøve. Der afholdes omprøve i overensstemmelse med § 18, stk. 2 i eksamensbekendtgørelse. Tilsvarende gælder, hvis studerende har været forhindret i at deltage i en ordinær prøve på grund af sygdom, j.f. Eksamensbekendtgørelsens § 18, stk. 2.

**stk. 4** Eksamens- og censurformen ved omprøven kan variere fra formen ved den ordinære eksamen.

**stk. 5** Fristerne for til- og afmelding til omprøve findes på uddannelsens hjemmeside. Deltagelse i omprøve kræver skriftlig tilmelding til eksamenskontoret.

**§ 23 Sygeeksamen**

Ved sygeeksamen indleveres lægeerklæringen til eksamenskontoret rettidigt. Lægen skal kontaktes på sygdommes første dag og lægeerklæringen skal angive første og sidste sygedag. Den studerende skal selv betale lægeerklæringen.

**stk. 2** Ved ikke rettidig afmelding fra prøven kan prøveforsøget annulleres på grund af:

1) Sygdom opstået efter sidste rettidige afmeldingstidspunkt og som forhindrer den studerende i at gå til eksamen. Den studerende skal omgående meddele dette til eksamenskontoret.

2) Sygdom opstået under prøven. Den studerende tilkalder den tilsynsførende. Den studerende og tilsynsførende underskriver en erklæring om at eksamen er afbrudt på grund af sygdom. Der må i sådanne tilfælde ikke afleveres en besvarelse til bedømmelse.

**stk. 3**. Der skal ufortrødent fremskaffes lægelig dokumentation for sygdommen. Lægeerklæringen skal, medmindre særlige forhold gør sig gældende, være udfærdiget af den studerendes sædvanlige læge. Lægeerklæringen skal være eksamenskontoret i hænde senest 3 dage efter eksamensdagen.

**stk. 4**. Modtages sygemelding og lægeattest rettidigt tæller den pågældende eksamen ikke som eksamensforsøg.

**stk. 5** Hvis den studerende har været forhindret i at deltage i en ordinær prøve på grund af sygdom skal den studerende have mulighed for at gå til omprøve.

**stk. 6**. En ikke-bestået sygeeksamen berettiger ikke til omprøve.

**stk. 7**. Udeblivelse, uden afmelding eller sygemelding, fra eksamen tæller som et eksamensforsøg. Udeblivelse berettiger ikke til omprøve.

**§ 24 Særlige prøvevilkår**

Universitetet kan tilbyde særlige prøvevilkår til studerende med fysisk eller psykisk funktionsnedsættelse, til studerende med et andet modersmål end dansk og til studerende med tilsvarende problemer, når universitet vurderer, at det er nødvendigt for at sidestille sådanne studerende med andre i prøvesituationen.

**stk. 2** Det er en forudsætning, at der med tilbuddet ikke sker en sænkning af prøvens niveau.

Studienævnet kan ved skriftlige eksamener efter ansøgning give en studerende 25% forlænget tid til besvarelse i følgende tilfælde

1. ved ordblindhed, når denne er dokumenteret fra relevant myndighed

2. ved graviditet i graviditetens første to trimestre, når særlige graviditetsgener er dokumenteret ved lægeerklæring

3. når den studerende skal amme et barn som er under 6 måneder gammelt

 4. i andre tilfælde, hvor behov for ekstra tid er dokumenteret ved relevant erklæring

5**.** ved graviditet i graviditetens tredie trimestre, når det er dokumenteret ved vandrejournal

**stk. 3**. Forlænget tid kan kun meddeles hvis eksamens varighed er mindst 2½ time. Dette er dog ikke gældende for studerende, der er ordblinde.

**stk. 4** Ved enkelte prøveformer er det på grund af eksamensformen ikke muligt at tilbyde en studerende ekstra tid ved eksamen.

**stk. 5** Ansøgningen fremsendes til studienævnet senest 4 uger før den eksamenstermin, hvor der ønskes særlige prøvevilkår.

**§ 25 Eksamenssnyd**

Der henvises til Syddansk Universitets regelsæt om eksaminer samt eksamensbekendtgørelsen

**§ 26 Klage over eksamen**

Klager over prøver eller anden bedømmelse, der indgår i eksamen, indgives af den studerende til universitetet. Klagen skal være skriftlig og begrundet. Alt efter hvilket institut der forestår undervisningen stiles klagen til dekanen og fremsendes til enten Det Naturvidenskabelige Fakultet eller Det Sundhedsvidenskabelige Fakultet.

**stk. 2** Fristen for klager over skriftlige eksamener er 2 uger fra offentliggørelsen af bedømmelsen. For mundtlige eksamener er det 2 uger efter afholdelse af eksamen, jf. Kapitel 7 i Eksamensbekendtgørelsen.

**stk. 3** Hvis klagen vedrører retlige spørgsmål, træffer universitetet afgørelse i sagen.

**stk. 4** Hvis klagen vedrører:

1. Eksaminationsgrundlaget
2. Eksamensforløbet
3. Bedømmelsen

forelægger universitetet hurtigst muligt klagen for de oprindelige bedømmere, der herefter træffer afgørelse i sagen.

**stk. 5** Universitets afgørelser kan indbringes for Universitets- og Bygningsstyrelsen, når klagen vedrører retlige forhold. Fristen for indgivelse af klage er 2 uger fra den dag, afgørelsen er meddelt klageren, jf. Kapitel 7 i Eksamensbekendtgørelsen.

**Kapitel 5: Andre bestemmelser**

**§ 27 Merit**

Studienævnet kan godkende, at beståede uddannelseselementer efter uddannelsesbekendtgørelsen træder i stedet for uddannelseselementer fra en anden uddannelse på samme niveau efter samme bekendtgørelse (merit).

**stk. 2** Studienævnet kan tillige godkende, at beståede uddannelseselementer fra en anden dansk eller udenlandsk uddannelse på samme niveau træder i stedet for uddannelseselementer efter uddannelsesbekendtgørelsen.

**stk. 3** Der kan ikke meddeles merit for kandidatspecialet jf. uddannelsesbekendtgørelsen § 28 stk. 2

**stk. 4**Det er kun tilladt at følge fagelementer, som indgår i det studium, man er indskrevet på, med mindre der er opnået en forhåndsgodkendelse fra studienævnet til at tage fagelementer, som ikke udbydes på studiet.

**stk. 5** De studerende har mulighed for at påklage studienævnets afgørelser vedrørende afslag eller delvis afslag på ordinær merit på baggrund af uddannelseselementer allerede bestået på et *dansk universitet* og afslag eller delvis afslag på ansøgning om forhåndsmerit på baggrund af uddannelseselementer, som planlægges bestået ved et *dansk* eller *udenlandsk* *universitet*

Klage over afgørelsen kan indbringes for:

* meritankenævnet, når klagen vedrører faglige spørgsmål, dvs. om den studerendes erhvervede kvalifikationer kan erstatte dele af den pågældende uddannelse
* rektor/Ledelsessekretariatet, når klagen vedrører retlige spørgsmål, dvs. om sagen er behandlet i overensstemmelse med gældende ret og almindelige forvaltningsretlige principper.

**stk. 6** De studerende har mulighed for at påklage studienævnets afgørelser vedrørende afslag eller delvis afslag på ordinær merit på baggrund af uddannelseselementer allerede bestået ved et *udenlandsk universitet.* Klage over afgørelsen kan indbringes for:

* kvalifikationsnævnet, når klagen vedrører faglige spørgsmål, dvs. om den studerendes erhvervede kvalifikationer kan erstatte dele af den pågældende uddannelse
* rektor/Ledelsessekretariatet, når klagen vedrører retlige spørgsmål, dvs. om sagen er behandlet i overensstemmelse med gældende ret og almindelige forvaltningsretlige principper.

Studienævnets afgørelse vedrørende merit vil i ovenstående tilfælde indeholde en klagevejledning, medmindre afgørelsen fuldt ud giver ansøgeren medhold. I øvrige tilfælde vil der ikke kunne klages over selve afgørelsen om tildeling af merit.

**§ 28 Udskrivning fra studiet**

Indskrivningen bringes til ophør, når den studerende

1) er afskåret fra at fortsætte uddannelsen som følge at den studerende har opbrugt sine eksamensforsøg (§21)

2) er afskåret fra at fortsætte uddannelsen som følge af overskridelse af tidsfrister (§15) eller på grund af aktivitetskrav (§16).

3) melder sig ud af uddannelsen

4) er varigt bortvist fra universitetet

**§ 29 Orlov**

Den studerende kan søge orlov fra kandidatuddannelsen i farmaci i henhold til ’Regler om orlov for studerende ved Syddansk Universitet’

**§ 30 Ikrafttræden**

Studieordningen træder i kraft 1. september 2010 og har virkning for alle studerende, der er indskrevet på uddannelserne.

**§ 31 Klageret**

Studienævnet kan dispensere fra de regler i studieordningen, der alene er fastsat af Studienævnet, såfremt der foreligger usædvanlige forhold.

**stk. 2**Studienævnets afgørelser efter uddannelsesbekendtgørelsen og studieordningen kan af studerende indbringes for Universitets- og Bygningsstyrelsen, når klagen vedrører retlige spørgsmål. Klagen indgives til Universitetet, der afgiver en udtalelse, som klageren skal have lejlighed til at kommentere inden for en frist af mindst 1 uge. Universitetet sender klagen til styrelsen vedlagt udtalelsen og klagerens eventuelle kommentarer hertil.

Ændringer januar 2011

**§ 3 Adgang til kandidatuddannelsen**

Adgang til kandidatuddannelsen i farmaci forudsætter viden, kundskaber og færdigheder inden for det natur- og sundhedsvidenskabelige område, svarende til det som erhverves på en bacheloruddannelse i farmaci.

**stk. 2** Studerende, der har bestået bacheloruddannelsen i farmaci ved Syddansk Universitet, har ret til at fortsætte på kandidatuddannelsen i farmaci på Syddansk Universitet i direkte forlængelse af den afsluttede bacheloruddannelse.

**stk. 3** Ansøgere til kandidatuddannelsen i farmaci med en anden bacheloruddannelse vil blive individuelt vurderet. Såfremt der er flere ansøgere end ledige studiepladser vil udvælgelse finde sted på baggrund af karaktergennemsnit på bacheloruddannelsen

**stk. 4** Universitetet har mulighed for at dispensere for indgangskravet om en bestået bacheloruddannelse, såfremt der foreligger særlige forhold.

Ændres til:

**§ 3 Adgang til kandidatuddannelsen**

Adgang til kandidatuddannelsen i farmaci forudsætter viden, kundskaber og færdigheder inden for det natur- og sundhedsvidenskabelige område, svarende til det som erhverves på en bacheloruddannelse i farmaci. (adgangsbekendtgørelse §14)

**stk. 2** Studerende, der har bestået bacheloruddannelsen i farmaci ved Syddansk Universitet, har ret til at fortsætte på kandidatuddannelsen i farmaci på Syddansk Universitet i direkte forlængelse af den afsluttede bacheloruddannelse.

**stk. 3** Ansøgere til kandidatuddannelsen i farmaci med en anden bacheloruddannelse vil blive individuelt vurderet. Såfremt der er flere ansøgere end ledige studiepladser vil udvælgelse finde sted på baggrund af karaktergennemsnit på bacheloruddannelsen

**stk. 4** Universitetet har mulighed for at dispensere for indgangskravet om en bestået bacheloruddannelse, såfremt der foreligger særlige forhold.

Ændres fra:

**stk. 3** Anbefalet studieforløb for kandidatuddannelsen med profil i Klinisk Farmaci:

|  |  |
| --- | --- |
| 2.4 | Kandidatspeciale |
| 2.3 |
| 2.2 | Studieophold på apotek og sygehusapotek |
| 2.1 |

|  |  |  |
| --- | --- | --- |
| 1.4 | Rationel farmakoterapi B | Evidensbaseret lægemiddelanvendelse og sundhedsøkonomi  |
| 1.3 | Rationel farmakoterapi A | Human patofysiologi B | Lægemiddeludvikling og regulatorisk farmaci  |
| 1.2 | Human patofysiologi A | Biostatistik |
| 1.1 | Klinisk farmakologi | Avancerede lægemiddelformer |

Anbefalet studieforløb for kandidatuddannelsen med profil i Teknologisk Farmaci:

|  |  |
| --- | --- |
| 2.4 | Kandidatspeciale |
| 2.3 |
| 2.2 | Eksperimentelle metoder i teknologisk farmaci  |
| 2.1 | Studieophold på apotek og sygehusapotek |

|  |  |
| --- | --- |
| 1.4 | Studieophold på apotek og sygehusapotek |
| 1.3 | Rationel farmakoterapi A | Avancerede sterile lægemidler  | Lægemiddeludvikling og regulatorisk farmaci  |
| 1.2 | Human patofysiologi A | Drug Transport & Delivery |
| 1.1 | Klinisk farmakologi | Avancerede lægemiddelformer |

Ændres til

**stk. 3** Anbefalet studieforløb for kandidatuddannelsen med profil i Klinisk Farmaci:

|  |  |
| --- | --- |
| 2.4 | KandidatspecialeEkstern censur – 7 trin |
| 2.3 |
| 2.2 | Studieophold på apotek og sygehusapotekIntern censur – bestået/ikkebestået |
| 2.1 |

|  |  |  |
| --- | --- | --- |
| 1.4 | Rationel farmakoterapi BIntern censur – 7 trin | Evidensbaseret lægemiddelanvendelse og sundhedsøkonomi Ekstern censur – 7 trin |
| 1.3 | Rationel farmakoterapi AEkstern censur – 7 trin | Human patofysiologi BEkstern censur – 7 trin | Lægemiddeludvikling og regulatorisk farmaci Intern censur – bestået/ikkebestået |
| 1.2 | Human patofysiologi AEkstern censur – 7 trin | BiostatistikIntern censur – 7 trin |
| 1.1 | Klinisk farmakologiEkstern censur – 7 trin | Avancerede lægemiddelformerIntern censur – bestået/ikkebestået |

Anbefalet studieforløb for kandidatuddannelsen med profil i Teknologisk Farmaci:

|  |  |
| --- | --- |
| 2.4 | KandidatspecialeEkstern censur – 7 trin |
| 2.3 |
| 2.2 | Eksperimentelle metoder i teknologisk farmaci Intern censur – 7 trin |
| 2.1 | Studieophold på apotek og sygehusapotekIntern censur – bestået/ikkebestået |

|  |  |
| --- | --- |
| 1.4 | Studieophold på apotek og sygehusapotekIntern censur – bestået/ikkebestået |
| 1.3 | Rationel farmakoterapi AEkstern censur – 7 trin | Avancerede sterile lægemidler Intern censur – 7 trin | Lægemiddeludvikling og regulatorisk farmaci Intern censur – bestået/ikkebestået |
| 1.2 | Human patofysiologi AEkstern censur – 7 trin | Drug Transport & DeliveryIntern censur – bestået/ikkebestået |
| 1.1 | Klinisk farmakologiEkstern censur – 7 trin | Avancerede lægemiddelformerIntern censur – bestået/ikkebestået |

Ændres fra:

**§ 24 Særlige prøvevilkår**

**stk. 3** Studerende som er i gravide i tredje trimester kan få forlænget tid uden ansøgning ved forevisning af vandrejournal til eksamenskontoret samtidig med tilmelding til eksamen.

Ændres til:

**§ 24 Særlige prøvevilkår**

5**.** ved graviditet i graviditetens tredie trimestre, når det er dokumenteret ved vandrejournal.